**Školský poriadok - výňatok**

1. Budova školy sa otvára o 6.30 a o 7.50 sa uzamyká. O 16.00 sa budova školy zatvára. Pre žiakov, ktorí **nedochádzajú** z okolitých obcí sa meškanie sankcionuje ako neskoré príchody na vyučovacie hodiny.
2. Vo vyučovacom čase je žiakom zakázané opustiť budovu školy.
3. Každý žiak má právo na slobodu myslenia, svedomia a náboženstva.
4. Žiak má právo na slobodu prejavu.
5. Žiak má právo poznať svoje hodnotenie.
6. Každý má právo na objektívne hodnotenie a klasifikáciu – viď. Smernicu na hodnotenie žiakov.
7. Žiak je povinný dochádzať do školy pravidelne a včas podľa rozvrhu hodín.
8. Vyučovanie alebo iné podujatie organizované školou môže vynechať len pre chorobu, vážne rodinné dôvody alebo pre nepredvídané dopravné, či poveternostné podmienky.
9. Pri školských akciách, ktoré **sa konajú mimo školy** sa žiaci taktiež riadia školským poriadkom a ďalšími predpismi a pokynmi, platnými pre danú akciu
10. Žiak sa v škole prezúva (od 20. októbra do 30. marca), topánky uzamyká vo svojej skrini.
11. Žiak je povinný **ihneď a bez vyzvania** predložiť triednemu učiteľovi ospravedlnenie svojej neprítomnosti v škole.
12. Ak neprítomnosť zo **zdravotných dôvodov** trvá dlhšie ako 3 dní, predloží žiak potvrdenie od lekára.
13. Žiak chodí do školy a na všetky školské a mimoškolské podujatia svojmu veku a príležitosti primerane oblečený a upravený.
14. Na oficiálnych školských akciách ako otvorenie šk. roka, oslavy pamätných dní, maturitné skúšky (písomné, ústne), rozlúčková slávnosť, záver školského roka, žiaci sú oblečení **v bielej alebo svetlej košeli/blúzke, v čiernych alebo tmavých nohaviciach/sukni a majú na sebe kravatu/šál s logom školy.**
15. Na hodinách TŠV používajú žiaci úbor podľa požiadaviek vyučujúceho TŠV.
16. Týždenníci zodpovedajú za čistotu triedy a jej okolia, po skončení vyučovania spolu s vyučujúcim dohliadajú na poriadok.
17. Žiakom nie je dovolené fajčiť v priestoroch a okolí školy a na akciách, ktoré sú organizované školou.
18. Žiakom nie je dovolené prinášať do školy a užívať v škole a na školských podujatiach alkoholické nápoje, zdraviu škodlivé látky, prinášať predmety rozptyľujúce pozornosť na vyučovaní.
19. Na vyučovacích hodinách musí mať každý žiak vypnutý mobilný telefón vo svojej **taške**. Používať ho môže iba cez prestávky.
20. V prípade použitia telefónu **počas vyučovania**, vyučujúci telefón môže zobrať (nariadi jeho vypnutie). Žiak si telefón prevezme na sekretariáte na konci vyučovania.

|  |  |
| --- | --- |
| **Neskoré príchody na vyučovacie hodiny** | **Neospravedlnená absencia** |
| 1x – 2x | napomenutie od triedneho učiteľa (TU) | 1 – 2 hodiny | napomenutie od TU |
| 3 – 4 hodín | písomné pokarhanie od TU |
| 3 – 5x | písomné pokarhanie od TU | 5 – 8 hodín | písomné pokarhanie od RŠ + pohovor s rodičmi |
| 9 – 11 hodín | znížená známka zo správania |
| 6 – 8x | písomné pokarhanie od riaditeľa školy (RŠ) | viac ako 12 hodín | podmienečné vylúčenie  |
| 9x a viac | znížená známka zo správania | viac ako 5 dní | vylúčenie zo školy |